বাঘাযতীনে বহুতল হেলে পড়ার ঘটনায় ধৃত প্রোমোটারকে এবার জেল হেফাজতের নির্দেশ

কলকাতা: কদিন আগে বাঘাযতীনে হেলে পড়ে একটি বহুতল। ঘটনায় আহত বা নিহত কেউ না হলেও , এলাকা জুড়ে ছড়ায় আতঙ্ক। কলকাতা পুরসভার তরফ থেকে নির্দেশও দেওয়া হয় ভেঙে ফেলতে হবে সেই বহুতল। তারপরই ঘটনায় গ্রেফতার করা হয় প্রোমোটার শুভাশিস রায়কে। আর এবার, ধৃত প্রোমোটারকে জেল হেফাজতের নির্দেশ দিল আলিপুর আদালত। অভিযুক্তকে পুলিশ নিজেদের হেফাজতে চেয়ে আদালতে আর্জি জানিয়েছিলেন। আর এবার সেই অর্জিতে আদালত রাজি হয়ে তাকে ২৭ জানুয়ারি পর্যন্ত জেল হেফাজতের নির্দেশ দেওয়া হয়েছে।

আরও পড়ুন: ধর্মাচরণে লাউডস্পিকার আবশ্যক নয়, রায় বোম্বে হাইকোর্টের

উল্লেখ্য, সেদিন বাঘাযতীনে বহুতল বিপর্যয়ের ঘটনায় পর থেকেই পলাতক ছিলেন শুভাশিস। তারপর দীর্ঘ তল্লাশির পর অভিযুক্তকে বকখালির একটি হোটেল থেকে গ্রেফতার করে নেতাজি নগর থানার পুলিশ।

কলকাতা পুরসভার তরফ থেকে অভিযোগ তোলা হয় বিল্ডিংটি বেআইনিভাবে নির্মাণ করা হয়েছে। পুরসভাকে এই বিষয়ে কিছু জানানোই হয়নি। এমনকি জানা যাচ্ছে তিনি নির্মাণ কাজের সময় ইঞ্জিনিয়ারদের কোন পরামর্শ মানা হয়নি। আর সেই বিষয়ে পুলিশ শুভাশিসকে জিজ্ঞাসাবাদ করা হলে তিনি পুলিশদের কোন উত্তর দেয়নি। আর এই অভিযোগেই পুলিশের পক্ষ থেকে তাকে হেফাজতে চাওয়ার আর্জি জানানো হয় আদালতে।

সূত্র মারফত জানা যাচ্ছে, বেআইনি নির্মাণের অভিযোগ সেই প্রোমোটারের বিরুদ্ধে প্রমাণিত হলে, পাঁচ বছরের জেল হেফাজতও হতে পারে তার।

উল্লেখ্য, সেদিন বাঘাযতীন এলাকায় ৯৯ ওয়ার্ডের ওই বহুতলটি আচমকাই হেলে পড়ে। ২০১২ সালে তৈরি করা হয় ওই বাড়ি। যা ২০১৩ সালে গ্রাহকদের হাতে তুলে দেওয়া হয়। আর এই ঘটনায় কলকাতা পুরসভার তরফ থেকে নেতাজি নগর থানায় ৭ টি ধারায় মামলা রুজু করা হয়েছে।

দেখুন অন্য খবর